Emilio Gastón Sanz (Zaragoza, 8 de chinero de 1935 - Zaragoza, 22 de chinero de 2018) estió un advogato, politico, filosofo, poeta y escultor aragonés. Fundador de l'Alianza Socialista d'Aragón en 1974 y d'o PSA (Partito Socialista d'Aragón), estió deputato en o Congreso dimpués d'as eleccions chenerals espanyolas de 1977 dica 1979 en coalición con o Partido Socialista Popular d'Enrique Tierno Galván, y estió portavoz d'o Grupo Mixto. Dimpués d'a integración de gran parti d'a melitancia d'o PSA en o PSOE, Gastón continó encabezando o partiu, pero sin tornar a aconseguir acta de deputato. Posteriorment ocupó o cargo de Chusticia d'Aragón entre 1988 y 1993, o primero dimpués d'a restauración d'a democracia en Espanya.